7. D. cuprea, Nov. spec.: cupreo rubra laevis sesquipollicaris, in dorso nebulis nigricantibus, 
postica parte densioribus varia, branchiis expansis fuscis contractis nigricantibus, subtus 
pallens. 
Prope insulam Ormuk contra Loheiam Aprili primam vidimus, dein Massauae Iunio 
frequentem sub lapidibus collegi. 
Tranquilla pollicaris, dum repit sesquipollicaris, interdum minor. Forma oblonga utrinque 
rotundata. Pes a pallio undulato tectus. Proboscis brevis concolor. Tentacula duo dorsualia, 
versus apicem incrassata, ibique nigra, apice alba, basi rubicunda, teretia. Media tentaculorum 
nigraque pars oblique carinata, carinulis numero fere 9, postica confluentibus. Branchiarum 
fasciculus dorsualis lobos bipinnatos 7 offert, 3 dextros 4 sinistros, nec basi tubulosa, sed 
bicruri anum cingente utitur. Expansae branchiae satis amplae et patulae sunt. Aperturae sexuales 
discretae, duae, in latere corporis dextro sub pallio anticae. 
Iconem vivi animalis in loco natali a me factam et multa specimina servavi (*). 
/3) verrucosae aut hirtae: 
8. D. granulata, Nov. spec.: quadripollicaris, subcoriacea, granulata, supra fuscescente cinerea, 
nigro nebulosa, subtus media ubique lateritio nebulosa, marginibus albidis, branchiis anum 
medium includentibus sexpartitis. 
In Mari rubro australi ad Massauam insulam Maio capta. 
Forma oblonga utrinque rotundata, contracta orbicularis, semiglobosa. Tentacula 4, duo 
dorsualia in cervice posita, in pallii aperturis recondenda, media turgida et sulcata, basi et apice 
albida, laevia. Tentacula labialia fdiformia alba, infera, parva. Os inferum in proboscidis formam 
protrudi potest. Branchiae sexpartitae, laciniis pennae scriptoriae forma, sed bipinnatis. Eaedem 
modo in pallii aperturam unicam rotundam et integram reconduntur, modo late expanduntur. 
Aperturae sexuales sub pallio in latere dextro anticae. Subtus colore lateritio nebulose picta, 
pallii et pedis margine albet. 
Vivi animalis iconem in Mari rubro feci. 
9. D. ornata, Nov. spec.: sesquipollicaris oblonga, dorso verrucis albido papillosis ornata, supra 
nigra, subtus rutilans, tentaculis dorsualibus parvis turgidis, ovatis, oblique sulcatis, car- 
neo rufis. 
In Maris rubri Coralliis prope Tor Ianuario observata. 
(') Utrum icon Savignyana Gasleropod.es Tab. I. fig. 2. ad hanc speciem referenda sit, ea de causa potissimum in ambiguo est, 
quoniam ingeniosus Savigny in aliquo Doridum ordine systematico proponendo versatus esse videtur. Is quidem ordo iconum inter- 
pretem, doctum Audouin, fugit, secundum illum vero figura 2. ad aliud Doridum Subgenus pertinet, quam nostra forma. Ex tabula 
Savignyana constat enim, auctorem doctum non solum aliquarum specierum organa externa clarius exponere voluisse, sed eum trium 
Doridis Subgenerum typos proposuisse. Primum Savignyanum Subgenus Doridum eas formas amplectitur, quae aperturam analem 
branchiarum tubulo discove mediam inclusam gerunt: Huius Subgeneris typum Doris limbata (Aud.) refert, in eundemque characterem 
Doris immaculata (Aud.) cum in secundo loco, illique proxima posita sit, abire videtur. Secundi Subgeneris Savignyani typus 
Doris luberculata (Aud.) esse videtur, quippe quae anum non ex media branchiarum basi exsertum, sed pone illam ab eiusque cruribus 
non coalitis inclusum gerit. Denique Doris tigrina (Aud.) anum a branchiarum basi omnino exclusum offert et tertii Subgeneris 
typum largiri visa est. Praeterea ex iconibus studiosissime exaratis redit, Savignyum aliis animalibus maritimis vivis observandis plus 
studii impendisse, quam Doridibus , complures enim statu contracto delineatae sunt et observationem earum post mortem factam pro- 
dunt. — D. cupream nostram a Savignyanis formis diversam esse statuerim. 
